Svetlana Ortiqova “Daryo”da e’lon qilingan maqola bo‘yicha o‘rganish o‘tkazilganini bildirdi

Bosh prokuror o‘rinbosari Svetlana Ortiqova Surxondaryo viloyatida saylov jarayoniga tegishli ma’lumotlarga aralashish holatlari kuzatilgani haqidagi maqolaga munosabat bildirdi.

Bosh prokuror o‘rinbosarining so‘zlariga ko‘ra, prokuratura o‘tkazgan o‘rganishlar natijasida qonun buzish holatlari aniqlangan va javobgar shaxslarga nisbatan ma’muriy jazo choralari qo‘llanilgan.
12-dekabr, payshanba kuni “Raddiya yozing, barchasi yolg‘on deng. Biz sizni deputat qilamiz”. Surxondaryolik mas’ullar saylov taqdirini oldindan belgilashga urinayotgani aytilmoqda” nomli maqola e’lon qilingan, undan avval 10-dekabrda “Arizaga yaxshilikcha imzo qo‘ying, bu hokimning topshirig‘i”. Parlament saylovlariga qadar partiyaviyligi o‘zgarib qolgan surxondaryolik nomzod soxta arizaga imzo chekishga majburlanmoqda” nomli maqolada “kattakonlar”ning saylovga aralashuvi tanqid qilingan.